open-index/open-wikipedia-markdown huggingface dataset:
ইডা লুপিনো

**ইডা লুপিনো** (; ৪ ফেব্রুয়ারি ১৯১৮ - ৩ আগস্ট ১৯৯৫) ছিলেন একজন ইংরেজ-মার্কিন অভিনেত্রী ও গায়িকা। তিনি বিংশ শতাব্দীর পঞ্চাশের দশকের একমাত্র নারী, যিনি হলিউডে চলচ্চিত্র পরিচালনায় ও প্রযোজনায় অগ্রদূতের ভূমিকা পালন করেন। তার স্বাধীন প্রযোজনা কোম্পানি হতে তিনি সামাজিক বার্তাবাহী চলচ্চিত্র রচনা ও প্রযোজনায় সহযোগী হিসেবে কাজ করেন এবং প্রথম নারী চলচ্চিত্র পরিচালক হিসেবে ১৯৫৩ সালে নোয়া চলচ্চিত্র *[[দ্য হিচ-হিকার]]* পরিচালনা করেন।

৪৮ বছর ব্যাপী তার কর্মজীবনে লুপিনো ৫৯টি চলচ্চিত্রে অভিনয় করেন এবং ৮টি চলচ্চিত্র পরিচালনা করেন। তার চলচ্চিত্র কর্মজীবনের বেশিরভাগ সময় তিনি মার্কিন যুক্তরাষ্ট্রে ব্যয় করেন এবং ১৯৪৮ সালে সেখানকার নাগরিকত্ব গ্রহণ করেন। পরবর্তীকালে তিনি টেলিভিশনে অভিনেত্রী, কাহিনীকার ও পরিচালক হিসেবে কাজ করেন এবং পশ্চিমা, অতিপ্রাকৃত, অবস্থাধর্মী হাস্যরসাত্মক, খুনের রহস্য ও গ্যাংস্টার গল্পের ১০০টিরও বেশি পর্ব পরিচালনা করেন। তিনি একমাত্র নারী পরিচালক হিসেবে *দ্য টোয়ালাইট জোন* ধারাবাহিকের মৌলিক পর্ব পরিচালনা করেন, এবং একমাত্র পরিচালক হিসেবে এই অনুষ্ঠানে অভিনয় করেন।

## তথ্যসূত্র

## বহিঃসংযোগ
* 
* 
* 

বিষয়শ্রেণী:১৯১৮-এ জন্ম
বিষয়শ্রেণী:১৯৯৫-এ মৃত্যু
বিষয়শ্রেণী:২০শ শতাব্দীর ইংরেজ অভিনেত্রী
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:ইংরেজ চলচ্চিত্র অভিনেত্রী
বিষয়শ্রেণী:ইংরেজ চলচ্চিত্র পরিচালক
বিষয়শ্রেণী:ইংরেজ চলচ্চিত্র প্রযোজক
বিষয়শ্রেণী:ইংরেজ টেলিভিশন অভিনেত্রী
বিষয়শ্রেণী:ইংরেজ টেলিভিশন পরিচালক
বিষয়শ্রেণী:ইংরেজ টেলিভিশন প্রযোজক
বিষয়শ্রেণী:ইংরেজি ভাষার চলচ্চিত্র পরিচালক
বিষয়শ্রেণী:গ্লেনডেলের ফরেস্ট লন মেমোরিয়াল পার্কে সমাধিস্ত
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন টেলিভিশন পরিচালক
বিষয়শ্রেণী:মার্কিন টেলিভিশন প্রযোজক
বিষয়শ্রেণী:মার্কিন যুক্তরাষ্ট্রে ইংরেজ অভিবাসী
বিষয়শ্রেণী:রয়্যাল একাডেমি অব ড্রামাটিক আর্টের প্রাক্তন শিক্ষার্থী
বিষয়শ্রেণী:লন্ডনের অভিনেত্রী
বিষয়শ্রেণী:লন্ডনের চলচ্চিত্র পরিচালক
বিষয়শ্রেণী:স্যাটার্ন পুরস্কার বিজয়ী
বিষয়শ্রেণী:মার্কিন নাগরিকত্ব প্রাপ্ত ব্যক্তি
বিষয়শ্রেণী:২০শ শতাব্দীর স্মৃতিকথাকার
বিষয়শ্রেণী:মার্কিন নারী চলচ্চিত্র পরিচালক
বিষয়শ্রেণী:২০শ শতাব্দীর মার্কিন স্মৃতিকথাকার
বিষয়শ্রেণী:২০শ শতাব্দীর মার্কিন লেখিকা
বিষয়শ্রেণী:মার্কিন যুক্তরাষ্ট্রে ব্রিটিশ অভিবাসী
বিষয়শ্রেণী:ব্রিটিশ টেলিভিশন অভিনেত্রী
বিষয়শ্রেণী:হার্নহিলের ব্যক্তি
বিষয়শ্রেণী:আইরিশ বংশোদ্ভূত ইংরেজ ব্যক্তি
বিষয়শ্রেণী:মার্কিন রোমান ক্যাথলিক
বিষয়শ্রেণী:ইংরেজ রোমান ক্যাথলিক
বিষয়শ্রেণী:মার্কিন নারী স্মৃতিকথাকার
বিষয়শ্রেণী:ক্যালিফোর্নিয়ার ডেমোক্র্যাট
বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
বিষয়শ্রেণী:আরকেও পিকচার্সের চুক্তিবদ্ধ শিল্পী
বিষয়শ্রেণী:ক্যালিফোর্নিয়ার চলচ্চিত্র পরিচালক
বিষয়শ্রেণী:পোলিও থেকে বেঁচে যাওয়া
বিষয়শ্রেণী:ব্রিটিশ নারী স্মৃতিকথাকার
বিষয়শ্রেণী:মার্কিন নারী টেলিভিশন পরিচালক
বিষয়শ্রেণী:২০শ শতাব্দীর ইংরেজ লেখিকা
বিষয়শ্রেণী:২০শ শতাব্দীর রোমান ক্যাথলিক
আলিবাবা গ্রুপ

আলিবাবা একটি বহুজাতিক ই-কমার্স, পাইকারি, ইন্টারনেট, প্রযুক্তি বিক্রয়কারী কোম্পানি যেটি ১৯৯৯ সালে প্রতিষ্ঠিত হয়। এটি ক্রেতা-ক্রেতা,ব্যবসায়ী-ক্রেতা,ব্যবসায়ী-ব্যবসায়ী পন্য ক্রয় বিক্রয় ওয়েব পোর্টাল এর মাধ্যমে সেবা প্রদান করে থাকে।
এটি বিশ্বের শীর্ষ ১০টি গুরুত্বপূর্ণ প্রতিষ্ঠানের মধ্যে একটি। জানুয়ারি ২০১৮,আলিবাবা দ্বিতীয় এশিয়ান কোম্পানি হিসেবে ৫০০ বিলিয়ন মার্কেট মূল্য অতিক্রম করে। আলিবাবা এখন বিশ্বের নবম মূল্যবান ব্যান্ড।দুইশত দেশে সেবা প্রদানকারী আলিবাবা এখন বিশ্বের বড় খুচরা বিক্রেতা প্রতিষ্ঠান। ফোর্বস গ্লোবাল ২০০০ -এর ২০২০-র সূচকে সংস্থাটি **৩১তম** স্থানে , চৈনিক সংস্থাগুলোর মধ্যে **৮তম** স্থানে রয়েছে।

## ইতিহাস
### প্রতিষ্ঠা এবং নামকরণ
প্রতিষ্ঠানটির নামকরণ আরব্য রজনী-র আলীবাবা চরিত্র থেকে করা হয় কেননা এটি বিশ্বব্যাপি সমাদৃত।
[থাম্ব|240px|"Taobao City", the main corporate campus for Alibaba Group at [Xixi National Wetland Park|Xixi, Hangzhou.]]
[থাম্ব|240px|Alibaba [Binjiang District|Binjiang Campus in Hangzhou, headquarters for Alibaba's B2B service.]]

### প্রতিষ্ঠা
সমসাময়িক আমাজন , ইবে-এর এই সংস্থা প্রতিষ্ঠিত হয় ৪ঠা এপ্রিল ১৯৯১ সালে প্রতিষ্ঠাতা জ্যাক মা-এর হাংচৌ আপার্টমেন্টে। এই কর্মকাণ্ডে তার সহযোগী ছিল ১৭ জন বন্ধু ও শিক্ষার্থী। ওই বছরের অক্টোবরে মার্কিন বিনিয়োগ সংস্থা গোল্ডম্যান স্যাক্‌স ও জাপানিজ বিনোয়োগ সংস্থা সফটব্যাংক গ্রুপ-এর তরফে ২৫ মিলিয়ন মার্কিন ডলার অনুদান লাভ করে।

## আইপিও
২০১৪ সালের ৫ই সেপ্টেম্বর আমেরিকান সিকিউরিটি এন্ড এক্সচেঞ্জে দলিলপত্রাদি পেশ করে যাতে প্রতি শেয়ারের প্রারম্ভিক দাম রাখা হয় ৬০-৬৬ ডলার। আর শেষ দাম কত রাখা হবে তা নির্ণয় করা হবে আন্তর্জাতিক রোড শো করার মাধ্যমে যাতে করে বিনিয়োগকারীদের আগ্রহ বাড়ানো যায়।

১৮ সেপ্টেম্বর ২০১৪ সালে আলি বাবার আইপিও গিয়ে দাড়ায় ৬৮ ডলারে যা কোম্পানীর $২১.৮&nbsp; ডলার বৃদ্ধি করা। আলি বাবা আমেরিকান আইপিও'র ইতিহাসে সর্বোচ্চ।

## বিতর্ক
ভারতীয় গোয়েন্দাদের অভিযোগ, দেশের বিভিন্ন বাণিজ্যিক সংস্থা তথা ভারতীয়দের স্পর্শকাতর নথিপত্র চিনে পাচার করছে সে দেশের বহুজাতিক এই সংস্থা । ভারতে সংস্থার অন্তত ৭২টি সার্ভারের মাধ্যমে তা করা হচ্ছে বলে দাবি গোয়েন্দাদের।

মূলত ফ্রি ট্রায়ালের লোভনীয় অফারেই দেশের বিভিন্ন বাণিজ্যক সংস্থার কাছে তুলে ধরেছে সংস্থাটি । ইউরোপীয় সার্ভারের তুলনায় ভারতে সংস্থার সার্ভারে তথ্যাদি জমা রাখার খরচ তুলনামূলক ভাবে কম । এর পর ট্রায়ালের সময়সীমা শেষ হলে নিজেদের গুরুত্বপূর্ণ তথ্য রাখার জন্য সেই সার্ভারগুলিকেই বেছে নিচ্ছেন ভারতীয় সংস্থা কর্তৃপক্ষ।

## তথ্যসূত্র

## বহিঃসংযোগ

* 

বিষয়শ্রেণী:চীনা মার্কা
বিষয়শ্রেণী:হংকং স্টক এক্সচেঞ্জে তালিকাভুক্ত কোম্পানি
বিষয়শ্রেণী:১৯৯৯-এ প্রতিষ্ঠিত ইন্টারনেট সম্পত্তি
বিষয়শ্রেণী:চীনে সদর দফতর বহুজাতিক কোম্পানি
বিষয়শ্রেণী:চীনের বৈদ্যুতিক যানবাহন প্রস্তুতকারক
ইয়েরেব্লার

**ইয়েরেব্লার** () একটি সামরিক কবরস্থান। এটি আর্মেনিয়ার রাজধানী ইয়েরেভান এর শহরতলীতে একটি পাহাড়ের চূড়ায় অবস্থিত। ১৯৮৮ সাল থেকে এটি আর্মেনীয় সৈন্যদের কবরস্থানে পরিণত হয়েছে, যারা নাঙ্গোনো-কারাবাক যুদ্ধে প্রাণ হারিয়েছিল।

ইয়েরেব্লার প্যানথিয়নে প্রায় ৭৪১ কবর রয়েছে।

অনেক বিখ্যাত আর্মেনীয় হিরো এই সামরিক কবরস্থান মধ্যে সমাহিত করা হয়, সহ:

* ওয়ার্ডান স্টেটিহান (১৯৯২)
* মন্টে মেলকোনীহান (১৯৯৩)
* গারো কাহেকজিহান (১৯৯৩)
* শাহনে মেঘরিহান (১৯৯৩)
* সয়েজ মেরিগ (১৯৫২ সালে মৃত্যুবরণ করেন, ১৯৯৮ সালে আবার কবর দেওয়া হয়)
* ভাসজেন সার্জসন (১৯৯৯)
* আন্দ্রিয়িক (১৯২৭ সালে মৃত্যুবরণ করেন, ২০০০ সালে আবার কবর দেওয়া হয়) 
* গার্গজেন মার্গআরহান (২০০৪)
* সিবুহ নারসিসিহান (১৯৪০ সালে মৃত্যুবরণ করেন, ২০১৪ সালে আবার কবর দেওয়া হয়) 

## টিকা
ইয়েরেব্লার সামরিক কবরস্থানের সমস্ত স্মৃতিসৌধগুলি দেখবার জন্য উপলব্ধ রয়েছে hush.am ওয়েবসাইটে।

## অ্যালবাম

File:Yerablur 2.jpg|পবিত্র শহীদ বার্তানান্টস চার্চ ইয়েরেব্লার
File:Yerablur 3.jpg|প্রধান প্রবেশদ্বার
File:Monte Melkonian Yerablur.jpg|মন্টে মেলকোনীহান
File:Garo Kahkejian.jpg|গারো কাহেকজিহান
File:SoseMayrig.JPG|সয়েজ মেরিগ
File:Vazgen Sargsyan's tombstone at Yerablur, Yerevan.jpg|ভাসজেন সার্জসন
File:Andranik Ozanian memorial in Yerablur.jpg|আন্দ্রিয়িক
File:Gurgen Margaryan Yerablur.png|গার্গজেন মার্গআরহান


## তথ্যসূত্র

বিষয়শ্রেণী:ইয়েরেভানের ভবন ও স্থাপনা
বিষয়শ্রেণী:ইয়েরেভানের দর্শনীয় স্থান
অনুষ্কা শেট্টি গৃহীত পুরস্কার ও মনোনয়ন তালিকা

অনুষ্কা শেট্টি একজন ভারতীয় চলচ্চিত্র অভিনেত্রী, যিনি মূলত দক্ষিণ ভারতীয় চলচ্চিত্র শিল্পে কাজ করেন, যেখানে তিনি নিজেকে একজন নেতৃস্থানীয় অভিনেত্রী হিসেবে প্রতিষ্ঠিত করেছেন। চলচ্চিত্র শিল্পে সর্বাধিক পুরস্কার পাওয়া অভিনেত্রীর মধ্যে তিনি একজন। তিনবারের ফিল্মফেয়ার প্রাপক অনুষ্কা শেট্টি যথাক্রমে অন্ধ্রপ্রদেশ ও তামিলনাড়ুর রাজ্য সরকার থেকে দুটি নন্দী পুরস্কার এবং একটি কলাইমামানি পুরস্কার লাভ করেন। এই তিনটি পুরস্কার দক্ষিণ ভারতের চলচ্চিত্রে যে কোন অভিনেতা বা অভিনেত্রীকে দেওয়া সর্বোচ্চ সম্মান বলে মনে করা হয়। অনুষ্কা শেট্টি এইসব পুরস্কার ছাড়াও বিভিন্ন পুরস্কার জিতেছে। অরুন্ধতী, বেদাম, রুদ্রদেবী এবং বাহুবলী ২: দ্য কনক্লুশন ছবিতে তার অভিনয়ের জন্য সমালোচকরা অত্যন্ত প্রশংসা করেছেন। অনুষ্কা শেট্টি ভারতের শ্রেষ্ঠ মহাকাব্যিক চলচ্চিত্র বাহুবলী সিরিজে কেন্দ্রীয় মহিলা চরিত্র হিসেবে অভিনীত জন্য বিশ্বব্যাপী তারকার গৌরব ও খ্যাতি অর্জন করে।

## পুরস্কার ও সম্মাননা

;অন্যান্য পুরস্কার ও সম্মাননা
* ২০১১ সাল: তামিল নাড়ু স্টেট গভর্মেন্ট কর্তৃক কালাইমামানি পুরস্কার।
* ২০১১ সাল: টিএসআর ললিত কলা পরিষদ পুরস্কার।
* ২০১২ সাল: র‍্যাঙ্কি ৩# বাঙ্গালোর টাইমস্‌ সর্বাধিক কাঙ্ক্ষিত মহিলা ২০১২ সাল-কান্নাদা।
* ২০১২ সাল: র‍্যাঙ্কি ৩# হায়দ্রাবাদ টাইমস্‌ সর্বাধিক কাঙ্ক্ষিত মহিলা ২০১২ সাল-তেলুগু।
* ২০১২ সাল: র‍্যাঙ্কি ৫# চেন্নাই টাইমস্‌ সর্বাধিক কাঙ্ক্ষিত মহিলা ২০১২ সাল-তামিল
* ২০১২ সাল: র‍্যাঙ্কি ৪৫# ইন্ডিয়ার সেরা ৫০-এর মধ্যে সর্বাধিক কাঙ্ক্ষিত মহিলা ২০১২ সাল।

## তথ্যসূত্র

## বহিঃসংযোগ

বিষয়শ্রেণী:অভিনেত্রী অনুযায়ী পুরস্কারের তালিকা
আলফ্রেড লুন্ট

থাম্ব|১৯৩২ সালে আলফ্রেড লুন্ট

**আলফ্রেড ডেভিস লুন্ট জুনিয়র** (; ১২ আগস্ট ১৮৯২ - ৩ আগস্ট ১৯৭৭) ছিলেন একজন মার্কিন মঞ্চ অভিনেতা ও পরিচালক। তিনি ও তার স্ত্রী অভিনেত্রী লিন ফনট্যান দীর্ঘকাল একসাথে মঞ্চে কাজ করেন। লুন্ট বিংশ শতাব্দীর ব্রডওয়ের অন্যতম পুরুষ তারকা ছিলেন। ব্রডওয়ে মঞ্চের লুন্ট-ফন্টেন থিয়েটার তাদের নামানুসারে নামকরণ করা হয়েছে। মঞ্চের পাশাপাশি তিনি চলচ্চিত্র ও টেলিভিশনেও অভিনয় করেছেন।

মঞ্চে তার কাজের জন্য তিনি দুটি টনি পুরস্কার অর্জন করেছেন, *দ্য গার্ডসম্যান* চলচ্চিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কারে মনোনীত হয়েছেন, এবং হলমার্ক হল অব ফেমের *দ্য ম্যাগনিফিসেন্ট ইয়াঙ্কি* টিভি চলচ্চিত্রে অভিনয় করে মিনি ধারাবাহিক বা টিভি চলচ্চিত্রে শ্রেষ্ঠ অভিনেতা বিভাগে প্রাইমটাইম এমি পুরস্কার অর্জন করেছেন।

## প্রারম্ভিক জীবন
লুন্ট ১৮৯২ সালের ১২ই আগস্ট উইসকনসিন অঙ্গরাজ্যের মিলওয়াউকিতে জন্মগ্রহণ করেন। তার পিতা আলফ্রেড ডি. লুন্ট ও মাতা হ্যারিয়েট ওয়াশবার্ন ব্রিগস। তার দাদী ব্যতীত তার সকল পূর্বপুরুষগণ উপনিবেশিক মাইন ও ম্যাসাচুসেটস স্টকের বাসিন্দা ছিলেন। তার দাদী স্কটিশ বংশোদ্ভূত ছিলেন। তার পিতা ম্যাসাচুসেটসের নিউবারির শুরুর সময়ের বাসিন্দা হেনরি লুন্টের উত্তরসূরি। তার মাতার কয়েকজন পূর্বপুরুষ নিউ ইংল্যান্ডের বাসিন্দা ছিলেন, কয়েকজন মেফ্লাওয়ারের সময়ও এসেছিলেন। ১৮৯৩ সালে লুন্টের যখন এক বছর বয়স, তখন তার পিতা মারা যান। তার মাতা ফিনীয় চিকিৎসক কার্ল সেডেরহোমকে বিয়ে করেন। এই বিবাহে তার এক সৎ ভাই ও দুই সৎ বোন জন্ম নেয়। সেডেরহোমরা উইসকনসিনের ওয়াউকেশা কাউন্টির গিনিসি ডেপোতে চলে যান। লুন্ট সেখানে ওয়াউকেশা সংলগ্ন ক্যারল কলেজে পড়াশোনা করেন।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৮৯২-এ জন্ম
বিষয়শ্রেণী:১৯৭৭-এ মৃত্যু
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন মঞ্চ অভিনেতা
বিষয়শ্রেণী:মার্কিন মঞ্চ পরিচালক
বিষয়শ্রেণী:টনি পুরস্কার বিজয়ী
বিষয়শ্রেণী:সীমিত ধারাবাহিক বা টিভি চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কার বিজয়ী
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:মার্কিন কণ্ঠাভিনেতা
বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক
শর্করা পরিপাক

**শর্করা পরিপাক** হল এমন একটি শারীরবৃত্তীয় প্রক্রিয়া যার মাধ্যমে পৌষ্টিক নালীর বিভিন্ন অংশ থেকে নিঃসৃত পাকরসে অবস্থিত শর্করা বিশ্লেষণকারী উৎসেচকের সাহায্যে বিভিন্ন শর্করা বিশ্লিষ্ট হয়ে একক শর্করা উৎপন্ন হয়। শর্করা জাতীয় খাদ্যের পরিপাক মুখগহ্বরে শুরু হয় এবং ক্ষুদ্রান্ত্রে শেষ হয়।

## মুখগহ্বরে পরিপাক
শর্করা খাদ্য মুখগহ্বরে দাঁতের সাহায্যে কর্তিত ও চর্বিত হয় এবং লালাগ্রন্থি থেকে নিঃসৃত মিউসিনের সাহায্যে খাদ্য নরম ও পিচ্ছিল হয়। লালারসে উপস্থিত শর্করা পরিপাককারী উৎসেচকগুলি হল - 
# স্যালাইভারি অ্যামাইলেজ বা টায়ালিন
# মল্টেজ
# লাইসোজাইম

### টায়ালিন
টায়ালিন সিদ্ধ অদ্রবণীয় শ্বেতসার জাতীয় খাদ্যের উপর কাজ করে। সিদ্ধ শ্বেতসার টায়ালিনের সাহায্যে প্রথমে দ্রবনীয় শ্বেতসারে পরিণত হয় এবং তারপর এরিথ্রোডেক্সট্রিন ও মল্টোজে বিশ্লিষ্ট হয়। এরিথ্রোডেক্সট্রিন টায়ালিনের সহায়তায় পুনরায় বিশ্লিষ্ট হয়ে প্রথমে অ্যাক্রোডেক্সট্রিন ও মল্টোজ এবং তারপর উৎপন্ন অ্যাক্রোডেক্সট্রিন মল্টোজ, আইসোমল্টোজ, মল্টোট্রায়োজ ও  α সীমিত ডেক্সট্রিনে পরিণত করে।
এটি জটিল শর্করাকে ভেঙ্গে মল্টোজ এ পরিনত করে।

### মল্টেজ
লালারসস্থিত অল্প পরিমাণ মল্টেজ মল্টোজকে ভেঙে দুই অণু গ্লুকোজে পরিণত করে।

### লাইসোজাইম
লালারসে উপস্থিত লাইসোজাইম নামক জীবাণুনাশক উৎসেচকটি বিভিন্ন জীবাণুকে বিনষ্ট করে।

## পাকস্থলীতে পরিপাক
মুখগহ্বরে শর্করা জাতীয় খাদ্যের সাথে লালা মিশ্রিত হওয়ার পর লালামিশ্রিত খাদ্যমণ্ড গলবিলের মাধ্যমে গ্রাসনালীতে প্রবেশ করে ও পাকস্থলীতে এসে পৌঁছয়। এখানে খাদ্যের সঙ্গে পাচকরস ভালোভাবে মিশ্রিত হয়ে যে অর্ধতরল পদার্থ তৈরি হয় তাকে পাকমণ্ড বলে। পাচকরসে কোনও শর্করা বিশ্লিষ্টকারী উৎসেচক থাকে না। তবে পাচকরসের হাইড্রোক্লোরিক অ্যাসিড সুক্রোজকে আর্দ্রবিশ্লিষ্ট করে এক অণু গ্লুকোজ ও এক অণু ফ্রুক্টোজ তৈরি করে।

## তথ্যসূত্র
তালসারি সমুদ্র সৈকত

**তালসারি সমুদ্র সৈকত** হল উত্তর-পূর্ব ভারতের একটি সমুদ্র সৈকত যা ওড়িশা রাজ্যের বালেশ্বর জেলায় অবস্থিত। তালসারি নামটি 'তাল' (Tala/ତାଳ) এবং 'সারি' বা 'সারণী' শব্দদ্বয় থেকে এসেছে বলে জনমত রয়েছে। এলাকাটিতে বিস্তৃত ধানের ক্ষেত, নদী এবং পাহাড় রয়েছে। এছাড়াও প্রচুর নারিকেল, পাম ও ঝাউ গাছের আধিক্য রয়েছে এখানে।

## চিত্রমালা

## তথ্যসূত্র

বিষয়শ্রেণী:ওড়িশা
বিগ বস ১২

***বিগ বস ১২*** (এছাড়াও ***বিগ বস: বিচিত্র জড়িস*** নামেও পরিচিত) ভারতীয় আপাতবাস্তব টেলিভিশন অনুষ্ঠান *[[বিগ বস|বিগ বসের]]* হিন্দি সংস্করণের দ্বাদশ মৌসুম ছিল। এন্ডেমল শাইন ভারত দ্বারা প্রযোজিত এই মৌসুমটি ২০১৮ সালের ১৬ই সেপ্টেম্বর তারিখে উদ্বোধনী অনুষ্ঠানের মাধ্যমে শুরু হয়েছিল, যা ১০৫ দিনের যাত্রা শেষে ২০১৮ সালের ৩০শে ডিসেম্বর তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল কালার্স টিভির পাশাপাশি ডিজিটাল মাধ্যম ভুটে সম্প্রচারিত হয়েছে। ভারতীয় অভিনেতা সালমান খান পূর্ববর্তী মৌসুমের মতো এই মৌসুমেও উপস্থাপনা করেছেন।

২০ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় অভিনেত্রী দীপিকা কাকর জয়লাভ করেছেন, অন্যদিকে শ্রীশান্ত নায়ার প্রথম রানার-আপ হয়েছেন। এছাড়াও দীপক ঠাকুর, রোমিল চৌধুরী এবং করণবীর বোহরা ফাইনালে পৌঁছেছিলেন।

## বিন্যাস
*বিগ বস* মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান *[[বিগ ব্রাদার (ওলন্দাজ টেলিভিশন ধারাবাহিক)|বিগ ব্রাদারের]]* আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

## বাসিন্দা
[থাম্ব|ডান|220px|এই মৌসুমের বিজয়ী [দীপিকা কাকর]]

## তথ্যসূত্র

## বহিঃসংযোগ
*  

বিষয়শ্রেণী:বিগ বসের (হিন্দি টেলিভিশন ধারাবাহিক) মৌসুম
বিষয়শ্রেণী:২০১৮-এ ভারতীয় টেলিভিশন মৌসুম
বিষয়শ্রেণী:২০১৮-এ ভারতীয় টেলিভিশন মৌসুম
বিষয়শ্রেণী:কালার্স টিভির মৌলিক অনুষ্ঠান
চক্র (যোগশাস্ত্র)

**চক্র** (সংস্কৃত: चक्र, IAST: cakra, পালি: চাক্কা, lit. *চাকা, বৃত্ত*) হল সূক্ষ্ম শরীরের বিভিন্ন কেন্দ্রবিন্দু যা বিভিন্ন ধরনের প্রাচীন ধ্যানের অনুশীলনে ব্যবহৃত হয়, যাকে সমষ্টিগতভাবে চিহ্নিত করা হয় তন্ত্র হিসাবে, বা ভারতীয় ধর্মের অভ্যন্তরীণ বা গুহ্য ঐতিহ্য, চীনা টাওবাদ, তিব্বতি বৌদ্ধধর্ম, সেইসাথে জাপানি গুহ্য বৌদ্ধধর্ম হিসেবে, এবং যা উত্তরাধুনিকতায়, নতুন যুগের ওষুধ এবং মূলত কার্ল জি ইয়ুঙের সহায়তার মাধ্যমে পাশ্চাত্য মননে মনস্তাত্ত্বিকভাবে গ্রহীত।
এর ধারণা হিন্দুধর্ম, বৌদ্ধধর্ম ও জৈনধর্মের প্রাথমিক ঐতিহ্যের মধ্যে পাওয়া যায়। এরা অনুশীলনকারীর সূক্ষ্ম শরীরের কেন্দ্রবিন্দু বা কল্পিত সংযোগস্থল হিসাবে বিবেচিত।  এই তত্ত্বগুলি ভারতীয় ধর্মগুলির মধ্যে পার্থক্য দেখায় — অনেক গুহ্য বৌদ্ধ গ্রন্থ ক্রমাগত পাঁচটি চক্রের উল্লেখ করে, যেখানে ভিন্ন হিন্দু সূত্রগুলি ছয়টি, এমনকি সাতটি প্রদান করে।  তারা প্রকৃত ভৌত শরীরের মধ্যে সমাহিত বলে মনে করা হয়, এমনকি যখন মানসিক এবং আধ্যাত্মিক ক্ষেত্রের  বা তড়িচ্চুম্বকীয় বৈচিত্রের জটিলতাসমূহের প্রসঙ্গে, সুনির্দিষ্ট ডিগ্রি এবং যেগুলির প্রকার সকল ইতিবাচক ও নেতিবাচক উভয় তথাকথিত "ক্ষেত্র" নামে পরিচিত সংশ্লেষিত গড় থেকে সরাসরি উৎপন্ন হয়, এই জটিল নাড়িতে ঘটিত।  কুণ্ডলিনী যোগের শ্বাস অনুশীলন, দর্শন, মুদ্রা, বাঁধা, ক্রিয়া এবং মন্ত্রগুলিতে "চক্র"-এর মাধ্যমে সূক্ষ্ম শক্তির রূপান্তরের প্রতি মনোনিবেশ করা হয়। 
## পরিভাষা

যোগশাস্ত্রে কথিত সাতটি প্রাথমিক চক্র নিম্নরূপ:
#মূলাধার, (সংস্কৃত: मूलाधार) ভূমি বা মূল চক্র (মেরুদণ্ডের অন্তিম হাড় *কোক্সিক্স*)
#স্বাধিষ্ঠান, (সংস্কৃত: स्वाधिष्ठान) ত্রিক চক্র (অণ্ডাশয়/পুরস্থ গ্রন্থি)
#মণিপুর, (সংস্কৃত: मणिपुर) সৌর স্নায়ুজাল চক্র (নাভি ক্ষেত্র)
#অনাহত, (সংস্কৃত: अनाहत) হৃদয় চক্র (হৃদয় ক্ষেত্র)
#বিশুদ্ধ, (সংস্কৃত: विशुद्ध) কণ্ঠ চক্র (কণ্ঠ ও গর্দান ক্ষেত্র)
#আজ্ঞা, (সংস্কৃত: आज्ञा) ললাট বা তৃতীয় নেত্র (তৃতীয় নেত্র)
#সহস্রার, (সংস্কৃত: सहस्रार) শীর্ষ চক্র (মাথার শীর্ষে; একটি নবজাত শিশুর মাথার 'কোমল স্থান')

## আরও দেখুন
*যোগ
*তন্ত্র
*কুণ্ডলিনী
*তৃতীয় নয়ন

## তথ্যসূত্র

বিষয়শ্রেণী:হিন্দু দর্শন
বিষয়শ্রেণী:যোগশাস্ত্র
বিষয়শ্রেণী:তন্ত্র
বিষয়শ্রেণী:চেতনা-পদার্থ দ্বৈতবাদ
বিষয়শ্রেণী:হিন্দু দার্শনিক ধারণা
বিষয়শ্রেণী:ধ্যান
বিষয়শ্রেণী:নবযুগ
বিষয়শ্রেণী:আধ্যাত্মিক অনুশীলন
ওড়িয়া ব্রেইল

**ওড়িয়া ব্রেইল** হচ্ছে ভারতী ব্রেইল লিপিসমূহের মধ্যে অন্যতম। হিন্দি *æ* এর পরিবর্তে ওড়িয়া *ẏ* বর্ণটি ছাড়া, ভারতীয় অন্যান্য বর্ণমালার মানের জন্যও উপযোগী।
## বর্ণমালা
বর্ণমালাসমূহ নিম্নরূপ।

দুটি যুক্তবর্ণ,

পূর্ণ মাত্রাবর্ণ,

## বিরামচিহ্ন
ভারতী ব্রেইল#বিরামচিহ্ন দেখুন।

## তথ্যসূত্র

বিষয়শ্রেণী:ভারতী ব্রেইল বর্ণমালা
বিষয়শ্রেণী:ওড়িয়া ভাষা
বরলার ঘর

**বরলার ঘর** () ২০১২ সালের ২ নভেম্বর মুক্তিপ্রাপ্ত অসমীয়া-বাংলা দ্বিভাষিক রোমান্টিক হাস্যধর্মী চলচ্চিত্র। চলচ্চিত্রটির মূল চরিত্রে অভিনয় করেন উৎপল দাস ও দেবস্মিতা বেনার্জী। চলচ্চিত্রটি ওকে প্রোডাকশন্সের অধীনে পরিচালনা ও প্রযোজনা করেন মানি সি. কাপান। এটি ১৯৯৩ সালের সুপারহিট মালয়ালম চলচ্চিত্র মেলেপারামবিল আনভিডুর পুনর্নিমাণ, যেটিও কাপান কর্তৃক একই উৎপাদন কোম্পানির অধীনের তৈরি হয়। অসমীয়া চলচ্চিত্র নির্মাতা মঞ্জু বরা এই চলচ্চিত্র নির্মাণের সময় উপদেষ্টা হিসেবে থাকেন।

## কাহিনী
## কাহিনী
হরিপ্ৰসন্নের (নিপন গোস্বামী) কনিষ্ঠ পুত্ৰ মধুকৃষ্ণ (উৎপল দাস)। মধুকৃষ্ণ এবং তার দুইজন বড় ভাই জয়কৃষ্ণ (জুলেন ভূঞা) ও গোপীকৃষ্ণ (বিকি রাজখোবা) অবিবাহিত। মধুকৃষ্ণ এম. বি. এ. ডিগ্ৰী নিয়ে চাকরির কারণে পশ্চিমবঙ্গে যায় এবং সেখানে একজন বাঙালি ধনী ব্যক্তির (মানি সি. কাপেন) মেয়ে মুক্তার (দেবস্মিতা ব্যানাৰ্জী) প্ৰেমে পড়ে এবং দুজনে পালিয়ে যায়।

মধু তার গোপন বিয়ের কথা মা-বাবাকে বলতে ভয় পায় এবং সে মুক্তাকে তাদের বাড়িতে কাজের মহিলার ছদ্মবেশ দিয়ে রাখে। কিন্তু মধু যখন একবার কাজে বেরিয়ে যায়, তখন মা-বাবা মুক্তা গৰ্ভবতী বলে খবর পেয়ে তাকে কাজ থেকে অব্যাহতি দিতে চান। তারপর যখন মধু বাড়িতে আসে, তখন মুক্তাকে তার স্ত্রী বলে পরিচয় দিতে বাধ্য হয়। মধুর মায়ের মুক্তাকে ইতোমধ্যে ভাল লেগেছিল এবং তাকে বাড়ির কাজের লোক হিসেবে রাখার জন্য মধুকে বেশ কথা শোনান। শেষে মধুর মা-বাবা মুক্তাকে বৌমা হিসাবে গ্ৰহণ করেন।

## অভিনয় শিল্পী
* উৎপল দাস (মধুকৃষ্ণ)
* দেবস্মিতা বেনাৰ্জী (মুক্তা)
* নিপন গোস্বামী (হরিপ্ৰসন্ন, মধুকৃষ্ণের পিতা)
* পূৰ্ণিমা পাঠক শইকীয়া (ভানুমতী, মধুকৃষ্ণের মাতা)
* মানি চি. কাপেন (বংকিমচন্দ্ৰ, মুক্তার পিতা)
* শ্ৰীলেখা মুখাৰ্জী (মুক্তার মাতা)
* বিষ্ণু খারঘরীয়া (কুলেন শইকীয়া, পশ্চিমবঙ্গে থাকা অসমীয়া ব্যবসায়ী)
* জুলেন ভূঞা (জয়কৃষ্ণ, মধুকৃষ্ণের ভাই)
* বিকি রাজখোভা (গোপীকৃষ্ণ, মধুকৃষ্ণের ভাই)
* শিবু (পূৰ্ণেন্দু)
* সিদ্ধাৰ্থ মুখাৰ্জী

## নিৰ্মাণ
চলচ্চিত্ৰটি ড০ ভূপেন হাজারিকার নামে উৎসৰ্গ করা হয়।

## সঙ্গীত

## তথ্যসূত্র

বিষয়শ্রেণী:অসমীয়া ভাষার চলচ্চিত্র
বিষয়শ্রেণী:২০১২-এর চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:২০১০-এর দশকের অসমীয়া ভাষার চলচ্চিত্র
বিষয়শ্রেণী:মালয়ালম চলচ্চিত্রের বাংলা পুনর্নির্মাণ
বিষয়শ্রেণী:ভারতীয় বহুভাষিক চলচ্চিত্র
বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:আসামের পটভূমিতে চলচ্চিত্র
শ্রম অর্থশাস্ত্র

**শ্রম অর্থশাস্ত্র** বা **শ্রম অর্থনীতিবিদ্যা** বলতে অর্থশাস্ত্রের একটি উপক্ষেত্রকে বোঝায় যেখানে মজুরি বা বেতনভিত্তিক শ্রমের বাজারের কর্মপদ্ধতি ও এর উপর ক্রিয়াশীল শক্তিসমূহের আলোচনা ও গবেষণা করা হয়।

শ্রম বাজার বা কর্মসংস্থান বাজার (সহজ ভাষার "চাকুরির বাজার") শ্রমিক এবং চাকুরি প্রদানকারী নিয়োগকর্তার মধ্যকার আন্তঃক্রিয়ার মাধ্যমে কাজ করে থাকে। শ্রম অর্থনীতিবিদেরা শ্রম সেবার যোগানদার বা সরবরাহকারী (অর্থাৎ শ্রমিক-মজুর বা চাকুরিজীবী) এবং শ্রম সেবার চাহিদাকারী (অর্থাৎ নিয়োগকর্তা) উভয় পক্ষকেই পর্যবেক্ষণ করেন এবং এদের মধ্যকার লেনদেন বা আন্তঃক্রিয়ার ফলাফল হিসেবে সৃষ্ট মজুরি বা বেতন, কর্মসংস্থান ও আয়ের ব্যাপারগুলি বোঝার চেষ্টা করেন।

অর্থশাস্ত্রে শ্রম বলতে মানুষের দ্বারা সম্পাদিত কাজের একটি পরিমাপ বোঝায়। সাধারণত এটিকে পণ্য উৎপাদনের অন্যান্য উপাদান (বা উৎপাদক) যেমন ভূমি বা পুঁজি থেকে পৃথক করে দেখা হয়। শ্রমিকেরা যে দক্ষতার অধিকারী, সেগুলিকে কোনও কোনও অর্থনৈতিক তত্ত্বে "মানব পুঁজি" নামক ধারণা দিয়ে ব্যাখ্যা করা হয়েছে।

সামষ্টিক অর্থনৈতিক স্তরে শ্রমবাজারের সরবরাহ ও যোগান আভ্যন্তরীণ ও আন্তর্জাতিক বাজারের উপর ক্রিয়াশীল চালিকাশক্তিগুলিসহ অন্যান্য কারণ যেমন অভিবাসন, জনসমষ্টির বয়স ও শিক্ষার স্তর ইত্যাদির দ্বারা প্রভাবিত হয়। এক্ষেত্রে প্রাসঙ্গিক পরিমাপগুলি হল বেকারত্ব, উৎপাদনশীলতা, অংশগ্রহণের হার, মোট আয় এবং স্থুল আভ্যন্তরীণ উৎপাদন। ব্যষ্টিক অর্থনৈতিক স্তরে একেকটি ব্যবসা বা শিল্প প্রতিষ্ঠান শ্রমিক বা চাকুরিজীবীদের সাথে লেনদেন করে, তাদেরকে চাকুরিতে নিয়োগদান করে, চাকুরিচ্যুত করে কিংবা বেতন ও কর্মঘণ্টার পরিমাণ বৃদ্ধি বা হ্রাস করে। চাকুরিজীবী বা শ্রমিক কত ঘণ্টা কাজ করবে এবং তার বিনিমিয়ে সে কতটুকু মজুরি, বেতন ও অন্যান্য সুবিধা পাবে, তা চাহিদা ও যোগানের সম্পর্ক দ্বারা ভাবিত হয়।

## তথ্যসূত্র

বিষয়শ্রেণী:শ্রম অর্থনীতি
বিষয়শ্রেণী:উৎপাদনের নিয়ামক
সেন্ট লুসিয়া কিংস

100px|thumb|২০১৭-২০১৮ এ ব্যবহৃত লোগো
**সেন্ট লুসিয়া কিংস** (পূর্বে হিসাবে পরিচিত **সেন্ট লুসিয়া জোউকস ও  সেন্ট লুসিয়া স্টারস** ) ক্যারিবিয়ান প্রিমিয়ার লিগ ক্রিকেট প্রতিযোগিতায় সেন্ট লুসিয়ার প্রতিনিধিত্বমূলক ক্রিকেট দল। এই দলটি টুর্নামেন্টের উদ্বোধনী পর্বের জন্য ২০১৩ সালে তৈরি ছয় দলের একটি ক্রিকেট দল।

## স্কোয়াড

## তথ্যসূত্র

## বহিঃসংযোগ

বিষয়শ্রেণী:সেন্ট লুসিয়ায় ক্রিকেট
বিষয়শ্রেণী:ওয়েস্ট ইন্ডিজের ক্রিকেট দল
বিষয়শ্রেণী:ক্যারিবিয়ান প্রিমিয়ার লিগের দল
বিষয়শ্রেণী:২০১৩-এ প্রতিষ্ঠিত স্পোর্টস ক্লাব
বিষয়শ্রেণী:ওয়েস্ট ইন্ডিজভিত্তিক ক্রিকেট দল
ভিরিসিলা বুড্রোমো

**ভিরিসিলা বুড্রোমো** (জন্ম  ১৯৭২) একজন ফিজির রাজনৈতিক কর্মী এবং সাবেক সাংবাদিক, যিনি ২০০১ থেকে ২০১৫ সাল পর্যন্ত ফিজি উইমেন রাইটস মোভমেন্ট  (এফডব্লুআরএম) -এর নির্বাহী পরিচালক ছিলেন।  তিনি এফএম৯৬ এর জন্য সংবাদ পরিচালনা করতেন।

## রাজনৈতিক অবস্থান

২০০৬ সালের ১৫ আগস্ট, বুড্রোমো ফিজিতে গর্ভপাতের বিষয়টির বৈধতা আহ্বান করেন।

## ২০০৬ সালের অভ্যূত্থান

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:সাহসিকতা পুরস্কার
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:১৯৭২-এ জন্ম
ইমান আল-গবরি

থাম্ব|ইমান আল-গবরি (বাম দিক থেকে দ্বিতীয় ব্যক্তি)
**ইমান আল-গবরি** হচ্ছেন ইরাকের ইন্টারন্যাশনাল অর্গানাইজেশন অব মাইগ্রেশনের একজন জাতীয় চিকিৎসাবিদ্যা কর্মকর্তা।

তিনি ইরাকের বাগদাদে চিকিৎসাবিদ্যা স্কুলে স্নাতক শেষ করেন , কিন্তু সাদ্দাম হুসাইনের বাথ পার্টিতে যোগদান করতে চাননি, তাই ইয়েমেনে কাজ করার জন্য তিনি ইরাক ত্যাগ করেন।  তিনি ২০০৩ সালে ইরাকে ফিরে আসেন যখন ইরাক যুদ্ধ-২০০৩ শুরু হয়,এবং সেখানে তিনি একটি জরুরি কক্ষে কাজ করেন। ২০০৩ সালের পরে, তিনি ইন্টারন্যাশনাল অর্গানাইজেশন অব মাইগ্রেশনের জন্য কাজ করতে শুরু করেন, যা ১৯ টি দেশে অবস্থিত হাসপাতালগুলিতে চিকিৎসার জন্য মানুষকে সহায়তা করে। ইমান ইরাকি শিশুদের চিকিৎসা নিয়ে মনোনিবেশ করেন, তাদের অনুসন্ধান করতেন যাদের বিশেষ যত্নের প্রয়োজন এবং তাদের জন্য প্রয়োজনীয় ব্যবস্থা গ্রহণ করতেন,একই সাথে ইরাকে চিকিৎসা সেবা উন্নত করার জন্য কাজ করতেন। 

তিনি ২০০৮ সালে আন্তর্জাতিক সাহসী নারী পুরস্কার পেয়েছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:সাহসিকতা পুরস্কার
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:ইরাকি নারী
হুলেন লোপেতেগি

**হুলেন লোপেতেগি আরগোতে** (; জন্ম: ২৮ আগস্ট ১৯৬৬) হলেন একজন স্পেনীয় পেশাদার ফুটবলার, যিনি স্পেনীয় ক্লাবগুলোতে একজন গোলরক্ষক হিসেবে খেলেছেন। তিনি স্পেন জাতীয় দল এবং স্পেনীয় লা লিগার ক্লাব রিয়াল মাদ্রিদের ম্যানেজারের দায়িত্ব পালন করেছেন।

তিনি তার ক্যারিয়ারে সর্বমোট ১১টি লা লিগা মৌসুমে ১৪৯টি ম্যাচ খেলেছেন। তিনি তার ক্যারিয়ারে রিয়াল সোসিয়েদাদ, রিয়াল মাদ্রিদ, লাস পালমাস, লোগ্রোনিয়েস, বার্সেলোনা এবং রায়ো ভায়েকানোর মতো ক্লাবে খেলেছেন। এছাড়াও তিনি ৩টি ক্লাবের হয়ে সেহুন্দা দিভিসিওনে ১৬৮টি ম্যাচ খেলেছেন এবং ১৯৯৪ ফিফা বিশ্বকাপে স্পেনের প্রতিনিধিত্ব করেছেন।

২০০৩ সালে, লোপেতেগি ম্যানেজার হিসেবে তার ক্যারিয়ার শুরু করেন এবং তার ম্যানেজারের ক্যারিয়ারের অধিকাংশ সময় স্পেনের যুব দলগুলোর দায়িত্ব পালন করেছেন; যেখানে তিনি স্পেন অনূর্ধ্ব-১৯ এবং স্পেন অনূর্ধ্ব-২১ দলকে ইউরোপীয় শিরোপা জয়লাভ করতে সাহায্য করেছেন। ২০১৮ ফিফা বিশ্বকাপের পূর্বে স্পেনীয় ক্লাব রিয়াল মাদ্রিদের সাথে চুক্তিবদ্ধ হওয়ায় বহিষ্কৃত হওয়ার পূর্বে, তিনি স্পেন জাতীয় ফুটবল দলের ম্যানেজার হিসেবে দুই বছর দায়িত্ব পালন করেছেন।

## অর্জন
### খেলোয়াড়
**রিয়াল মাদ্রিদ**
*লা লিগা: ১৯৮৯–৯০

**বার্সেলোনা**
*স্পেনীয় সুপার কাপ: ১৯৯৪, ১৯৯৬

**স্পেন অনূর্ধ্ব-২০**
*ফিফা বিশ্ব যুব চ্যাম্পিয়নশিপ রানার-আপ: ১৯৮৫

### ম্যানেজার
**স্পেন অনূর্ধ্ব-১৯**
*উয়েফা ইউরোপিয়ান অনূর্ধ্ব-১৯ চ্যাম্পিয়নশিপ: ২০১২

**স্পেন অনূর্ধ্ব-২১**
*উয়েফা ইউরোপিয়ান অনূর্ধ্ব-২১ চ্যাম্পিয়নশিপ: ২০১৩

## তথ্যসূত্র

## বহিঃসংযোগ

*
*
*

বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রিয়াল মাদ্রিদ ফুটবল ক্লাবের ম্যানেজার
বিষয়শ্রেণী:রিয়াল মাদ্রিদ কাস্তিয়ার খেলোয়াড়
বিষয়শ্রেণী:রিয়াল মাদ্রিদ ফুটবল ক্লাবের খেলোয়াড়
বিষয়শ্রেণী:ফুটবল ক্লাব বার্সেলোনার খেলোয়াড়
বিষয়শ্রেণী:ইউনিয়ন দেপোর্তিভা লাস পালমাসের খেলোয়াড়
বিষয়শ্রেণী:ক্লাব দেপোর্তিবো লোগ্রোনিয়েসের ফুটবলার
বিষয়শ্রেণী:রায়ো ভায়েকানোর খেলোয়াড়
বিষয়শ্রেণী:লা লিগার ম্যানেজার
বিষয়শ্রেণী:লা লিগার খেলোয়াড়
বিষয়শ্রেণী:প্রিমেইরা লিগার ম্যানেজার
বিষয়শ্রেণী:সেহুন্দা দিভিসিওনের খেলোয়াড়
বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার
বিষয়শ্রেণী:স্পেনের পুরুষ আন্তর্জাতিক ফুটবলার
বিষয়শ্রেণী:১৯৯৪ ফিফা বিশ্বকাপের খেলোয়াড়
বিষয়শ্রেণী:প্রিমিয়ার লিগের ম্যানেজার
বিষয়শ্রেণী:ইংল্যান্ডে স্পেনীয় প্রবাসী ক্রীড়াবিদ
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল গোলরক্ষক
কিকো কাসিয়া

**ফ্রান্সিস্কো "কিকো" কাসিয়া কর্তেস** (; জন্ম: ২ অক্টোবর ১৯৮৬) হলেন একজন স্পেনীয় পেশাদার ফুটবলার, যিনি ইংরেজ ক্লাব লিডস ইউনাইটেড এবং স্পেন জাতীয় ফুটবল দলের হয়ে একজন গোলরক্ষক হিসেবে খেলেন।

তিনি রিয়াল মাদ্রিদের হয়ে খেলার মাধ্যমে তার পেশাদার ক্যারিয়ার শুরু করেন, কিন্তু সেসময় তিনি বদলি দলের একজন সদস্য হিসেবে দলে ছিলেন। অতঃপর তিনি স্পেনীয় ক্লাব এস্পানিওলে যোগদান করেন, যেখানে তিনি ৬ মৌসুমে ১২৬টি ম্যাচ খেলেছেন। অবশেষে তিনি তার পুরাতন ক্লাবে ২০১৫ সালে যোগদান করেন, যার সাথে তিনি ৩টি উয়েফা চ্যাম্পিয়নস লিগ শিরোপা জয়লাভ করেছেন। তিনি বর্তমানে কেইলর নাভাসের বদলি গোলরক্ষক হিসেবে রিয়াল মাদ্রিদে খেলেতেন।চেলসি থেকে থিবো কোর্তোয়া আসার পর তৃতীয় পছন্দ হয়ে যান।

## সম্মাননা
;রিয়াল মাদ্রিদ
*লা লিগা: ২০১৬–১৭
*স্পেনীয় সুপার কাপ: ২০১৭
*উয়েফা চ্যাম্পিয়নস লিগ: ২০১৫–১৬, ২০১৬–১৭, ২০১৭–১৮
*উয়েফা সুপার কাপ: ২০১৬, ২০১৭
*ফিফা ক্লাব বিশ্বকাপ: ২০১৬, ২০১৭

## তথ্যসূত্র

## বহিঃসংযোগ

*রিয়াল মাদ্রিদ অফিসিয়াল প্রোফাইল
*
*কাদিস্তাস১৯১০-এ কিকো কাসিয়া 
*

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রিয়াল মাদ্রিদ কাস্তিয়ার খেলোয়াড়
বিষয়শ্রেণী:রিয়াল মাদ্রিদ ফুটবল ক্লাবের খেলোয়াড়
বিষয়শ্রেণী:রিয়াল মাদ্রিদ সি-এর ফুটবলার
বিষয়শ্রেণী:কাদিস ফুটবল ক্লাবের খেলোয়াড়
বিষয়শ্রেণী:ফুটবল ক্লাব কার্তাহেনার খেলোয়াড়
বিষয়শ্রেণী:রিয়াল ক্লাব দেপোর্তিউ এস্পানিওলের ফুটবলার
বিষয়শ্রেণী:লিডস ইউনাইটেড ফুটবল ক্লাবের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:রিয়াল ক্লাব দেপোর্তিউ এস্পানিওল বি-এর খেলোয়াড়
বিষয়শ্রেণী:যুক্তরাজ্যে বর্ণবাদ সম্পর্কিত বিতর্ক
বিষয়শ্রেণী:কাতালান ফুটবলার
বিষয়শ্রেণী:সেহুন্দা দিভিসিওনের খেলোয়াড়
বিষয়শ্রেণী:সেহুন্দা দিভিসিওন বি-এর খেলোয়াড়
বিষয়শ্রেণী:তেরসেরা দিভিসিওনের খেলোয়াড়
বিষয়শ্রেণী:এলচে ফুটবল ক্লাবের খেলোয়াড়
বিষয়শ্রেণী:হেতাফে ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:স্পেনের আন্তর্জাতিক যুব ফুটবলার
বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার
বিষয়শ্রেণী:স্পেনের পুরুষ আন্তর্জাতিক ফুটবলার
বিষয়শ্রেণী:স্পেনীয় প্রবাসী পুরুষ ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:ইংল্যান্ডে স্পেনীয় প্রবাসী ক্রীড়াবিদ
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল গোলরক্ষক
এভি লিনাক্স

**এভি লিনাক্স** () মাল্টিমিডিয়া কনটেন্ট তৈরিকারীদের লক্ষ্য করে নির্মিত একটি লিনাক্স-ভিত্তিক অপারেটিং সিস্টেম। আই৩৮৬, এক্স৮৬-৬৪ স্থাপত্যের জন্যে সর্বোচ্চ পারফরমেন্স ও লো-ল্যাটেন্সি অডিও প্রোডাকশনের লক্ষ্যে কাস্টমাইজড কার্নেল বলে, হ্যারিসন মিক্সবাসের জন্যে এটি রকমেন্ড করা হয়। 

## পরিবেশ
সিস্টেমটি ডেবিয়ানের উপর ভিত্তি করে এবং রিমাস্টারিজ ব্যবহার করে নির্মাণ করা হয়েছে।

৬ ও তার পূর্বের সংস্করণগুলো শুধুমাত্র ৩২ বিটই ছিলো। ৪জিবির অধিক র‍্যামের কম্পিউটারের জন্যে পিজিক্যাল এড্রেস এক্সটেনশন (পি.এ.ই.) পাওয়া যেতো।

এভি লিনাক্স ২০৬ থেকে, ৩২ ও ৬৪ বিট দুটো সংস্করণই পাওয়া যাচ্ছে।

৬.০.২ সংস্করণ থেকে এক্সএফসিই উইন্ডো ব্যবস্থাপনা নিয়ন্ত্রণ করে। তার পূর্বের সংস্করণগুলোতে এলএক্সডিই ব্যবহৃত হতো।

এভি লিনাক্স লাইভ সিডি অথবা হার্ড ড্রাইভ বুট করা যায়। অডিও প্লেব্যাক এবং রাউটিং নিয়ন্ত্রিত হয় জ্যাক(এডভান্স অডিও নিয়ন্ত্রণের জন্যে) অথবা আলসা (প্রাথমিক অডিও অপারেশনের জন্যে)। আউট-অব-দ্য-বক্স অধিকাংশ অডিও ইন্টারফেস এফএফএডি০-এর সাথে কম্পিট্যাবল।

## সফটওয়্যার
মিডিয়া প্রোডাকশন ও নিত্য ব্যবহারের জন্যে এভি লিনাক্স একগাদা সফটওয়্যারের সাথে আসে।

এভি লিনাক্স ২০১৬ মোতাবেক, এভি লিনাক্সের সফটওয়্যারগুলো আসে কেএক্সস্টুডিও রিপোজিটরি থেকে, যেগুলো ডেবিয়ানের জন্যে উপযোগী বলেই এভি লিনাক্সেও চলে। এটি একই কাজের দ্বৈত পরিশ্রম হ্রাস করে এবং সমস্ত পরিশ্রম একটি সলিড ডিস্ট্রোর ভিত তৈরির পেছনে প্রদান করা যায়।

### অডিও
পূর্ব থেকে ইন্সটল করা সফটওয়্যারের মধ্যে অন্তর্ভুক্ত রয়েছে:
* আরড্যুর,
* অড্যাসিটি,
* কাফ স্টুডিও গিয়ার,
* কার্লা,
* গিটারিক্স,
* হায়ড্রোজেন এবং
* মিউজস্কোর।

### গ্রাফিক্স
পূর্ব থেকে ইন্সটল করা সফটওয়্যারের মধ্যে অন্তর্ভুক্ত রয়েছে: গিম্প, ইংকস্পেস এবং শটওয়েল।

### ভিডিও
ভিডিও সম্পাদনা, প্লেব্যাক, ত্রিমাত্রিক এনিমেশনের জন্য পূর্ব থেকে ইন্সটল করা সফটওয়্যারের মধ্যে অন্তর্ভুক্ত রয়েছে:
* ব্লেন্ডার,
* সিনেলারা,
* কেডিনলাইভ এবং
* ওপেনশট।

### দৈনন্দিন ব্যবহার
নিত্য ব্যবহারের জন্যেও একাধিক সফটওয়্যার রয়েছে, যেমন- ফায়ারফক্স এবং লিব্রেঅফিস স্যুট।

## ফোরাম
এভি লিনাক্সের একটি সক্রিয় ফোরাম রয়েছে।

## তথ্যসূত্র

## বহিঃসংযোগ
* দাপ্তরিক ওয়েবসাইট
* ডিস্ট্রোয়াচে এভি লিনাক্স
* এলএমপি: অডিও নির্ভর লিনাক্স ডিস্ট্রিবিউশন ব্যবহারের সুবিধা

বিষয়শ্রেণী:লিনাক্স ডিস্ট্রিবিউশন
বিষয়শ্রেণী:ডেবিয়ান-ভিত্তিক ডিস্ট্রিবিউশন
বিষয়শ্রেণী:ওপেন সোর্স
বিষয়শ্রেণী:মুক্ত অডিও সফটওয়্যার
বিষয়শ্রেণী:মুক্ত ভিডিও সফটওয়্যার
রাজস্থানি ভাষা

**রাজস্থানি ভাষা** () হল একটি মধ্য ইন্দো-আর্য ভাষা, যা মূলত রাজস্থান রাজ্যে এবং হরিয়ানা, পাঞ্জাব, গুজরাত এবং মধ্য প্রদেশের নিকটবর্তী অঞ্চলে প্রচলিত। পাকিস্তানের সিন্ধুএবং পাঞ্জাব প্রদেশেও রাজস্থানিভাষী বর্তমান।  রাজস্থানি ভাষা পার্শ্ববর্তী  হিন্দি ভাষা থেকে স্বতন্ত্র বলে বহু ভাষাবিদদের মত, যদিও কিছু ভাষাগত সমতা (যা বাংলা ও অসমীয়ার মধ্যকার চেয়েও অনেক কম) কারণে এটি হিন্দি একটি উপভাষা বলে অভিহিত করা হয়ে।এবং দেবনাগরীতে লিখিত বিভিন্ন ভাষার মতো (ভোজপুরি, ছত্তিশগড়ি) রাজস্থানিকেও রাজনৈতিক পৃষ্ঠপোষকতায় আগ্রাসনের শিকার হতে হয়েছে।

রাজস্থানী ভাষা ইন্দো-ইউরোপীয় ভাষা গোষ্ঠীর পশ্চিম ইন্দো-আর্য ভাষা পরিবারের অন্তর্গত। এর বিবর্তনগত উৎপত্তি শৌরসেনী প্রাকৃত থেকে অনুমান করা হয়। শৌরসেনী প্রাকৃত থেকে পশ্চিম দিকে বিস্তৃত গুর্জরী অপভ্রংশ হয়ে আনুমানিক ১০৫০ সালে মরু-গুর্জর প্রভেদের উৎপত্তি। ১৪৫০ সালের পর থেকে গুর্জর এবং মরু-গুর্জরের পার্থক্য প্রকট হতে শুরু করে। এই মরু-গুর্জর থেকে মরু ভাষা বা রাজস্থানী ভাষা বা ডিঙ্গাল বিকশিত হয়।

## ইতিহাস

## লিখন পদ্ধতি

ভারতে, রাজস্থানী ভাষা দেবনাগরী লিপিতে লিখিত হয়, এটি একটি আবুজিদা যা বাম থেকে ডানদিকে লেখা হয়। এর আগে, মহাজনী লিপি বা মুরিয়া লিপিতে রাজস্থানী ভাষা লেখা হত। পাকিস্তানে,  রাজস্থানী একটি ছোট ভাষা বলে বিবেচিত হয়, এবং বৈচিত্র্যময় সিন্ধি লিপি রাজস্থানী উপভাষাগুলো লিখতে ব্যবহৃত হয়। 

## তথ্যসূত্র

## বহিঃসংযোগ

*Mahajani script

বিষয়শ্রেণী:রাজস্থানের ভাষা
বিষয়শ্রেণী:ভারতের ভাষা
বিষয়শ্রেণী:রাজস্থানী সাহিত্য
বিষয়শ্রেণী:সাহিত্য অকাদেমি স্বীকৃত ভাষা
বিষয়শ্রেণী:দেবনাগরী লিপিতে লেখা ভাষা
মস্কো সিনেমা

**মস্কো সিনেমা** ( *Moskva kinotatron*), একটি সিনেমা হল। এটি আর্মেনিয়ার রাজধানী ইয়েরেভান এর অবভহান স্ট্রিট এর নিকট চার্লস অজেনভউর স্কোয়ারে অবস্থিত।

## ইতিহাস
১৯৩৬ সালে সেন্ট পল এবং পিটার চার্চের স্থানে মস্কো সিনেমা খোলা হয়, যা সোভিয়েত কর্তৃপক্ষ ১৯৩০ সালে ধ্বংস করে।  এই ভবনটিতে টিরিন টারকানহান এবং গিভক কোচার কর্তৃক পরিকল্পিত ছিল। ১৯৩৬ সালের ১২ ডিসেম্বরে থিয়েটারটি সোভিয়েত-আর্মেনিয়ার চলচ্চিত্র 'পেপো'-এর প্রথম শো প্রদর্শিত হয়।

১৯৬০ সালে, ভবনটি গিভক কোচার এবং টেলমেন গভ্রোকহান দ্বারা পুনর্নির্মাণ করা হয়। ১৯৮৩ সালে, ভবনটি পুনঃনির্মাণ করা হয় এবং অনেক বিখ্যাত সোভিয়েত-আর্মেনিয়ার চলচ্চিত্রগুলির যেমন চাবাইয়েভ, পেপো, ডেভিড বেক এবং সয়াট নোভা এর দৃশ্য দিয়ে সুসজ্জিত করা হয়।

১৯৯৯ সালে সিনেমাটি ব্যক্তিগতকরণ করা হয় এবং একটি প্রধান সংস্কারের পর, সেপ্টেম্বর ২০০০ সালে এটি পুনরায় চালু করা হয়।

মস্কো সিনেমা হল ২০০৪ সাল থেকে প্রতি বছরই ইয়েরেভানে অনুষ্ঠিত একটি আন্তর্জাতিক চলচ্চিত্র উৎসব গোল্ডেন অ্যাক্রাক্ট ইয়েরেভান ইন্টারন্যাশনাল ফিল্ম ফেস্টিভালের মূল স্থান।  ২০০১ সালে আর্মেনিয়ার স্বাধীনতার দশম বার্ষিকী উদযাপনের অংশ হিসেবে চার্লস অজনারউর নামে সিনেমা হলটির সামনে চত্বরটির নামকরণ করা হয়। 

বর্তমানে, মস্কো সিনেমার ৪ টি থিয়েটার হল রয়েছে: লাল হলে ৪৯১ টি আসন, নীল হলে ৩৫০ টি আসন, ছোট লাল হলে ৪৯ টি আসন এবং গ্যালারিতে এবং ৩৫ টি আসন রয়েছে। সিনেমায় বিল্ডিংয়ের পূর্বাঞ্চলে একটি খোলা থিয়েটার রয়েছে।

## তথ্যসূত্র

বিষয়শ্রেণী:আর্মেনিয়ার থিয়েটার হলের তালিকা
বিষয়শ্রেণী:ইয়েরেভানের ভবন ও স্থাপনা
বিষয়শ্রেণী:ইয়েরেভানের দর্শনীয় স্থান
জিল্লুল হাকিম

**মো: জিল্লুল হাকিম** (জন্ম: ২ জানুয়ারি ১৯৫৪) বাংলাদেশের রাজবাড়ী-২ আসনের সাবেক সংসদ সদস্য। তিনি ১৯৯৬ সালে সংসদ নির্বাচনে প্রথম বারের মত বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছিলেন এবং ২০০৮, ২০১৪, ২০১৮ ও ২০২৪ সালে ৫ম বারের মতো সংসদ সদস্য নির্বাচিত হন। তিনি রেলপথ মন্ত্রণালয়ের সাবেক রেলমন্ত্রী। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## জন্ম ও শিক্ষাজীবন
বীর মুক্তিযোদ্ধা মো. জিল্লুল হাকিম ১৯৫৪ সালের ২ জানুয়ারি রাজবাড়ী জেলার বালিয়াকান্দি উপজেলার আনন্দবাজার গ্রামে এক মুসলিম পরিবারে জন্মগ্রহণ করেন। তার বাবার নাম মো. আবুল হোসেন। তিনি ছিলেন একজন সমাজসেবক এবং শিক্ষানুরাগী। জিল্লুল হাকিমের পৈতৃক বাড়ি পাংশা উপজেলার নারায়ণপুর গ্রামে। বীর মুক্তিযোদ্ধা মো. জিল্লুল হাকিম ঢাকা বিশ্ববিদ্যালয় থেকে স্নাতকোত্তর (এমএ) পাশ করেছেন।

## কর্মজীবন
পেশায় ব্যবসায়ী মো: জিল্লুল হাকিম রাজনীতির সঙ্গে সক্রিয় ভাবে যুক্ত। তিনি ৫ম বারের  মতো সংসদ সদস্য নির্বাচিত হয়েছেন।

১৯৭১ সালে মুক্তিযুদ্ধের সময় জিল্লুল হাকিম যুদ্ধকালীন কমান্ডার ছিলেন। তিনি সংসদ সদস্যের পাশাপাশি একজন সফল ব্যবসায়ী। তার স্ত্রী সাঈদা হাকিম এবং দুই ছেলে মিতুল হাকিম ও রাতুল হাকিম। তারাও সফল ব্যবসায়ী।

জিল্লুল হাকিম ছাত্র জীবন থেকেই রাজনীতির সঙ্গে জড়িত ছিলেন।  তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।

## তথ্যসূত্র

## বহিঃসংযোগ
* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:১৯৫৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:রাজবাড়ী জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:শেখ হাসিনার পঞ্চম মন্ত্রিসভার সদস্য
গুজব

**গুজব** হল কোনো ঘটনা সম্পর্কে লোকমুখে প্রচারিত সত্যতা যাচাই বিহীন কিছু কথা বা ব্যাখ্যা। গুজব নানা প্রকারের হতে পারে। অতীত ঘটনা নিয়ে প্রচারিত গুজবকে ভূতাপেক্ষ গুজব বলা হয়। ভবিষ্যৎ ঘটনা নিয়ে প্রচারিত গুজবকে ভবিষ্যাপেক্ষ গুজব বলা হয়। 

সামাজিক বিজ্ঞানের ভাষায়, গুজব হল এমন কোন বিবৃতি যার সত্যতা অল্প সময়ের মধ্যে অথবা কখনই নিশ্চত করা সম্ভব হয় না। অনেক পন্ডিতের মতে, গুজব হল প্রচারণার একটি উপসেট মাত্র। সমাজবিজ্ঞান এবং মনোবিজ্ঞান শাস্ত্রে গুজবের ভিন্ন ভিন্ন সংজ্ঞা পাওয়া যায়।

গুজব অনেক ক্ষেত্রে "ভুল তথ্য" এবং "অসঙ্গত তথ্য” এই দুই বোঝাতে ব্যবহৃত হয়ে থাকে। "ভুল তথ্য" বলতে মিথ্যা ও বানোয়াট তথ্যকে বুঝায় এবং "অসঙ্গতি তথ্য” বলতে বুঝায় ইচছাকৃতভাবে ভ্রান্ত তথ্য উপস্থাপন করা।

## রাজনৈতিক কৌশল হিসাবে গুজব

রাজনীতিতে গুজব বরাবর একটি গুরুত্বপূর্ণ কৌশল হিসাবে ব্যবহৃত হয়ে এসেছে। এক্ষেত্রে  প্রতিপক্ষ সম্পর্কে ইতিবাচক গুজবের পরিবর্তে নেতিবাচক গুজব সর্বদা অধিক কার্যকর হতে দেখা গেছে।

## তথ্যসূত্র

বিষয়শ্রেণী:শহুরে কিংবদন্তি
বিষয়শ্রেণী:মানব যোগাযোগ
বিষয়শ্রেণী:উদ্দেশ্যপ্রণোদিত প্রচারণা
বলাগড় বিজয়কৃষ্ণ মহাবিদ্যালয়

বলাগড় বিজয়কৃষ্ণ মহাবিদ্যালয়

পশ্চিমবঙ্গের একটি কলেজ।

বলাগড় বিজয়কৃষ্ণ মহাবিদ্যালয় ভারতের পশ্চিমবঙ্গের হুগলি জেলার জিরাতে অবস্থিত একটি সাধারণ ডিগ্রি কলেজ। এই মহাবিদ্যালয়টি ১৯৮৫ সালে প্রতিষ্ঠিত হয়। আর্টস, কমার্স এবং বিজ্ঞান বিষয়ের স্নাতকোত্তর কোর্সের সুবিধা এই কলেজে রয়েছে। মহাবিদ্যালয়টি বর্ধমান বিশ্ববিদ্যালয়ের সাথে সম্পর্কিত।

দ্রষ্টব্য: এই নিবন্ধটি অন্য একটি ভাষা থেকে আনাড়িভাবে অনুবাদ করা হয়েছে। এটি কোনও কম্পিউটার বা দ্বিভাষিক দক্ষতাহীন অনুবাদক কর্তৃক অনূদিত হতে পারে।

## বিভাগ

### বিজ্ঞান
* পদার্থবিদ্যা
* গণিত
* কম্পিউটার সায়েন্স

### আর্টস ও কমার্স
* বাংলা
* বাংলা
* ইতিহাস
* ভূগোল
* রাষ্ট্র বিজ্ঞান
* দর্শন
* কমার্স

## স্বীকৃতি
২০১৬ সালে বলাগড় বিজয়কৃষ্ণ মহাবিদ্যালয় ভূষিত করা হয়েছে সি গ্রেড দ্বারা ন্যাশনাল অ্যাসেসমেন্ট অ্যান্ড অ্যাক্রেডিটেশন কাউন্সিল (NAAC). কলেজ দ্বারা স্বীকৃত হয়, বিশ্ববিদ্যালয় মঞ্জুরি কমিশন (ইউজিসি).

## আরও দেখুন
* ভারতের শিক্ষা ব্যবস্থা
* পশ্চিমবঙ্গে শিক্ষা

## তথ্যসূত্র

বিষয়শ্রেণী:বর্ধমান বিশ্ববিদ্যালয়ের অধিভুক্ত কলেজ
বিষয়শ্রেণী:১৯৮৫-এ পশ্চিমবঙ্গে প্রতিষ্ঠিত
বিষয়শ্রেণী:হুগলি জেলার বিশ্ববিদ্যালয় ও কলেজ
বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
বেগম জান

**বেগম জান** একজন ডাক্তার এবং উপজাতি নারী কল্যাণ সমিতির (ট্রিবাল উইমেন ওয়েলফেয়ার এসোসিয়েশন) প্রতিষ্ঠাতা, যেটা  উত্তর-পশ্চিম পাকিস্তানের উপজাতীয় নারীদেরকে তাদের অধিকার সম্পর্কে শিক্ষা দেন এবং তাদেরকে চিকিৎসা বিষয়ক প্রশিক্ষণ প্রদান করেন। তিনি পাকিস্তানের একটি রক্ষণশীল এলাকা, দক্ষিণ ওয়াজিরিস্তানে বড় হয়েছিলেন, কিন্তু তার বাবা তাকে ডাক্তার হতে উৎসাহিত করেন। তিনি  শিশু থাকা অবস্থায় ছেলেদের জন্য তৈরি একটি স্কুলে যোগদান করেন কারণ মেয়েদের জন্য কোন স্কুল ছিল না, এবং যখন তার উপজাতীয় বয়স্করা  উচ্চ বিদ্যালয়ে যোগদানের জন্য তাকে নিষেধ করে তখন তিনি একজন শিক্ষকের কাছে পড়াশুনা করেন।

২০০৭ সালে, আত্মঘাতী বোমা হামলা ও অন্যান্য সহিংসতার বিরুদ্ধে দেশব্যাপী নারী প্রতিবাদে,বেগম জান  উপজাতি নারী কল্যাণ সমিতির মাধ্যমে প্রতিবাদ মূলক নেতৃত্ব দেয়। ২০০৮ সাল অনুযায়ী,  তিনি উপজাতি নারী  কল্যাণ সমিতির একজন চেয়ারম্যান হয়।

তিনি ২০০৮ সালের আন্তর্জাতিক সাহসী নারী পুরস্কার লাভ করেন, এই পুরস্কার লাভের জন্য তাকে প্রথম পাকিস্তানি নারী হিসেবে আখ্যায়িত করা হয়।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:সাহসিকতা পুরস্কার
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:নারী মানবাধিকার কর্মী
বিষয়শ্রেণী:পাকিস্তানি নারী
বিষয়শ্রেণী:পাকিস্তানি নারী অধিকার কর্মী
বোধি লিনাক্স

**বোধি লিনাক্স** () মকশা উইন্ডো ব্যবস্থাপক ব্যবহার করা উবুন্টু-ভিত্তিক একটি হালকা লিনাক্স ডিস্ট্রিবিউশন। ডিস্ট্রিবিউশনটির দর্শন হলো, একটি ন্যূনতম বেস সিস্টেম প্রদান করা যাতে করে ব্যবহারকারী তাদের পছন্দের সফটওয়্যার দিয়ে সাজাতে পারে। এজন্যে ডিফল্টভাবে এখানে অধিকাংশ লিনাক্স ব্যবহারকারীদের জন্যে যেসব সফটওয়্যার আবশ্যক শুধুমাত্র সেসব সফটওয়্যার অন্তর্ভুক্ত থাকে, যেমন- ফাইল ম্যানেজার (পিসিম্যানএফএম), ওয়েব ব্রাউজার (মিডোরি) এবং একটি টার্মিনাল ইমুলেটর (টার্মিনোলজি)। ডেভেলপাররা যেগুলোকে অপ্রয়োজনীয় মনে করে সেসব সফটওয়্যার অথবা বৈশিষ্ট্য এড়িয়ে যাওয়া হয়।

ইন্টেল-নির্ভর প্রসেসরের সাথে সাথে, এআরএম প্রসেসর নির্ভর ট্যাবলেট যন্ত্রের জন্যে ডেবিয়ান-ভিত্তিক বোধি লিনাক্সের একটি আলফা সংস্করণ রয়েছে। হালনাগাদ রাখতে তূলনামূলক বেশি সময় লাগে বলে বোধি লিনাক্সের ট্যাবলেট সংস্করণ দাপ্তরিকভাবে আর সাপোর্ট করা হয় না।

## পারফরমেন্স

বোধি লিনাক্সের ন্যূনতম সিস্টেম রিকোয়ারমেন্ট হলো ১২৮ এমবি র‍্যাম, ২জিবি খালি জায়গা হার্ড 
ডিস্কে এবং ৩০০ মেগাহার্টজ প্রসেসর। পিজিক্যাল এড্রেস এক্সপ্যানশান সাপোর্ট করা বা না করা উভয় ৩২ বিট প্রসেসরই একইভাবে সাপোর্ট করে। দুটো বোধি সংস্করণের মূল তফাৎ হলো, একটিতে তূলনামূলক পুরোনো লিনাক্স কার্নেল সংস্করণ ব্যবহার করা হয়। এনলাইটেনমেন্ট ডিআর১৭-ভিত্তিক ফোর্ক মকশা ডেস্কটপ ব্যবহারের মাধ্যমে হাই-এন্ড কম্পিউটার হার্ডওয়্যার ছাড়াই উন্নত ডেস্কটপ এফেক্ট ও এনিমেশন প্রদান করে। এনলাইটেনমেন্ট উইন্ডো ম্যানেজার ও শুধুমাত্র বোধি লিনাক্সের জন্যে উন্নীত হাতিয়ারগুলো সি ও পাইথনে লেখা।  

## সাপোর্ট
বোধি লিনাক্স যেহেতু উবুন্টুর দীর্ঘ সমর্থিত শাখা থেকে এসেছে, তাই সাপোর্টও একইভাবে দেয়া হয়: ৫ বছর সময়কালে নিরাপত্তা হালনাগাদ দৈনিক ভিত্তিতে প্রদান করা হয়। তবে, উবুন্টুর মত বোধির কোন স্বল্প সময়ের জন্যে সমর্থিত সংস্করণ নেই।ইন্সটলের উপর কমান্ড লাইন বা প্যাকেজ ম্যানেজার ব্যবহার করে বোধি লিনাক্স হালনাগাদ করা যায়। 
## মুক্তি চক্র

মুক্তিগুলোকে **ক.খ.গ**, এভাবে ক্রমিকমান দেয়া হয়, যেখানে

* **ক** প্রধান মুক্তিকে নির্দেশ করে, 
* **খ** একটি হালনাগাদ(বা পয়েন্ট) নির্দেশ করে এবং
* **গ** বাগ ঠিক করে দেয়া হালনাগাদকে নির্দেশ করে।

প্রধান হালনাগাদ উবুন্টুর দীর্ঘ মেয়াদী সাপোর্টকে অনুসরণ করে(**ক**.খ.গ; যথা- ৪.খ.গ > ৫.০.০)। লক্ষ্য থাকে প্রতিবছর উবুন্টুর নতুন এলটিএস সংস্করণ অনুসরণ অরে জুলাইয়ে একটি উল্লেখযোগ্য হালনাগাদ প্রদান করা।

## তথ্যসূত্র

## বহিঃসংযোগ

*  দাপ্তরিক ওয়েবসাইট
* বোধি লিনাক্স ডকুমেন্টেশন/উইকি
* বোধি লিনাক্স SourceForge.net এ

বিষয়শ্রেণী:লিনাক্স ডিস্ট্রিবিউশন
অক্সফোর্ড বিশ্ববিদ্যালয় ক্রিকেট ক্লাব

**অক্সফোর্ড বিশ্ববিদ্যালয় ক্রিকেট ক্লাব** (ওইউসিসি) যুক্তরাজ্যভিত্তিক অক্সফোর্ড বিশ্ববিদ্যালয়ের প্রতিনিধিত্বকারী ক্রিকেট দল। এ ক্লাবটি সর্বদাই গুরুত্বপূর্ণ কিংবা প্রথম-শ্রেণীভূক্ত দলের মর্যাদা পেয়ে আসছে। তারা ১৮২৭ থেকে ১৮৯৪ সময়কালে উল্লেখযোগ্য সূত্রে গুরুত্বপূর্ণ দল হিসেবে পরিচিতি পায়।

## ইতিহাস
বাম|থাম্ব|অক্সফোর্ড বিশ্ববিদ্যালয়ে অনুষ্ঠিত একটি ক্রিকেট ম্যাচ, এমসিসি বিশ্ববিদ্যালয় চ্যাম্পিয়নশিপ ২০০৬
১৮৯৫ সালে মেরিলেবোন ক্রিকেট ক্লাব (এমসিসি) ও কাউন্টি চ্যাম্পিয়নশিপের ক্লাবগুলো কর্তৃক আনুষ্ঠানিকভাবে প্রথম-শ্রেণীর দলের মর্যাদাভূক্ত হয়। কেবলমাত্র ১৯৭৩ সালে লিস্ট এ দলের শ্রেণীভূক্ত হয়েছিল ওইউসিসি। নিজেদের মাঠে পূর্ব-নির্ধারিত খেলাগুলো অক্সফোর্ডের উত্তরাংশে অবস্থিত ইউনিভার্সিটি পার্কসে অনুষ্ঠিত হয়ে থাকে।

১৮২৭ সালে বিশ্ববিদ্যালয়ের খেলায় ওইউসিসি ও কেমব্রিজ বিশ্ববিদ্যালয় ক্রিকেট ক্লাবের (সিইউসিসি) মধ্যে প্রথমবারের মতো অনুষ্ঠিত হয়েছিল। বর্তমানে প্রত্যেক মৌসুমে এটিই ক্লাবটির একমাত্র প্রথম-শ্রেণীর খেলা।

সাংবার্ষিক ঐ খেলা ব্যতীত জুনের শেষদিকে কিংবা জুলাইয়ের প্রথমদিকে ওইউসিসি অক্সফোর্ড বিশ্ববিদ্যালয় ক্রিকেটিং এক্সিলেন্স সেন্টার (ইউসিসিই) পরিচালনা করে যাতে অক্সফোর্ড ব্রুকস ইউনিভার্সিটি অন্তর্ভুক্ত রয়েছে। ২০১০ মৌসুমের পূর্বে পরিচিত অক্সফোর্ড এমসিসি ইউনিভার্সিটির (এমসিসিইউ) বর্তমানে ইউসিসিই নামে পরিচিতি পাচ্ছে। তবে, কেবলমাত্র বিশ্ববিদ্যালয়ের খেলায় মূল ওইউসিসি দল অংশ নেয় যাতে পুরোপুরি বর্তমান অক্সফোর্ডের ছাত্ররা অন্তর্ভুক্ত হয়।

১৬৭৩ সালে অক্সফোর্ডে ক্রিকেট খেলা অনুষ্ঠিত হয়েছিল বলে প্রথমদিকের সূত্রমতে জানা যায়। ১৮২৭ সালে বিশ্ববিদ্যালয়ের খেলায় অংশগ্রহণের মাধ্যমে ওইউসিসি তাদের অভিষেক ঘটে। বিলুপ্ত ক্লাবগুলোকে অন্তর্ভুক্ত করলেও এটিই বিশ্বের প্রাচীনতম বড়ধরনের খেলারূপে স্বীকৃতি পাচ্ছে। তবে, কিছু আন্তঃকাউন্টি খেলাগুলো প্রাচীনতম হলেও বর্তমানের কাউন্টি ক্লাবগুলোর কোনটিই ১৮৩৯ সালের পূর্বে প্রতিষ্ঠিত হয়নি। ঐ বছর কেন্ট বনাম সারের মধ্যকার প্রাচীনতম খেলা অনুষ্ঠিত হয়েছিল।

## একবিংশ শতক
২০০১ থেকে ২০০৯ সালের মধ্যে ওইউসিসিই ২৬টি প্রথম-শ্রেণীর খেলায় অংশ নিয়েছে। এর বাইরে একটি পরিত্যক্ত খেলা রয়েছে। এরপর ২০১০ থেকে ২০১৬ সালের মধ্যে অক্সফোর্ড মেরিলেবোন ক্রিকেট ক্লাব ইউনিভার্সিটি দলটি ষোলটি প্রথম-শ্রেণীর খেলায় অংশ নিয়েছে।

## তথ্যসূত্র

## আরও দেখুন
* অক্সফোর্ড বিশ্ববিদ্যালয়
* প্রথম-শ্রেণীর ক্রিকেট
* কেমব্রিজ বিশ্ববিদ্যালয় ক্রিকেট ক্লাব

## বহিঃসংযোগ
* পার্কে ক্রিকেট 
* এমসিসি বিশ্ববিদ্যালয় তথ্য ও ইতিহাস 
* অক্সফোর্ড বিশ্ববিদ্যালয় কর্তৃক খেলা গুলোর তালিকা
* অক্সফোর্ড এমসিসিইউ কর্তৃক খেলা গুলোর তালিকা


বিষয়শ্রেণী:১৮২৭-এ প্রতিষ্ঠিত
বিষয়শ্রেণী:১৮২৭-এ ইংল্যান্ডে প্রতিষ্ঠিত
বিষয়শ্রেণী:১৮২০-এর দশকে প্রতিষ্ঠিত ক্রীড়া ক্লাব
বিষয়শ্রেণী:১৯শ শতাব্দীতে ইংরেজ ক্রিকেট
বিষয়শ্রেণী:অক্সফোর্ডশায়ারে ক্রিকেট
বিষয়শ্রেণী:অক্সফোর্ড স্টুডেন্ট স্পোর্ট ক্লাব
বিষয়শ্রেণী:ইংরেজ প্রথম-শ্রেণীর ক্রিকেট দল
বিষয়শ্রেণী:যুক্তরাজ্যে ছাত্রদের ক্রিকেট
বিষয়শ্রেণী:সাবেক উচ্চস্তরের ক্রিকেট ক্লাব
বিষয়শ্রেণী:১৮২৭-এ প্রতিষ্ঠিত ক্রীড়া ক্লাব
ওয়াল্টার হিউস্টন

থাম্ব|ওয়াল্টার হিউস্টন
**ওয়াল্টার টমাস হিউস্টন** (; ৫ এপ্রিল ১৮৮৩ - ৭ এপ্রিল ১৯৫০) ছিলেন একজন কানাডীয় অভিনেতা ও গায়ক। তিনি তার পুত্র জন হিউস্টন পরিচালিত *[[দ্য ট্রেজার অব সিয়েরা মাদ্রে (চলচ্চিত্র)|দ্য ট্রেজার অব সিয়েরা মাদ্রে]]* চলচ্চিত্রে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কার লাভ করেন। তিনি চার প্রজন্ম ধরে চলে আসা হিউস্টন অভিনয়শিল্পী পরিবারের প্রধান। তিনি অভিনয়শিল্পী অ্যাঞ্জেলিকা হিউস্টন, ড্যানি হিউস্টন, আলেগ্রা হিউস্টন ও জ্যাক হিউস্টনের পিতামহ। হিউস্টন পরিবারের তিন প্রজন্ম একাডেমি পুরস্কার লাভ করেছে, তারা হলেন ওয়াল্টার, তার পুত্র জন এবং জনের কন্যা অ্যাঞ্জেলিকা।

## প্রারম্ভিক জীবন
হিউস্টন ১৮৮৩ সালের ৫ই এপ্রিল অন্টারিওর টরন্টো শহরে জন্মগ্রহণ করেন। তার পিতা রবার্ট মুর হিউস্টন একজন কৃষক ছিলেন, যিনি পরবর্তীকালে একটি নির্মাণ কোম্পানি প্রতিষ্ঠা করেন এবং তার মাতা এলিজাবেথ ম্যাকগিবন। তিনি স্কটিশ ও আইরিশ বংশোদ্ভূত। তিনি টরন্টোর উইনচেস্টার স্ট্রিট পাবলিক স্কুলে পড়াশোনা করেন। তার এক ভাই ও দুই বোন ছিল, তাদের একজন মঞ্চের কণ্ঠ বিষয়ক কোচ মার্গারেট ক্যারিংটন (১৮৭৭-১৯৪১)।

তার পরিবার অন্টারিওর অরেঞ্জভিলের বাসিন্দা ছিলেন এবং সেখানে কৃষিকাজ করতেন। তার জন্মের পূর্বে তারা সেখান থেকে টরন্টোতে আসে। যৌবনে তিনি তার পারিবারিক নির্মাণ কোম্পানিতে কাজ করতেন এবং অবসর সময়ে তিনি শ স্কুল অব অ্যাক্টিংয়ে অভিনয়ের পাঠ গ্রহণ করতেন। ১৯০২ সালে তার মঞ্চে অভিষেক হয়। তিনি *ইন কনভিক্ট স্ট্রাইপস* নাটকের দলের সাথে সফরে যান এবং রিচার্ড ম্যানসফিল্ডের সাথে *[[জুলিয়াস সিজার]]* নাটকে অভিনয় করেন। তিনি পুনরায় *দ্য সাইন অব দ্য ক্রস* নাটক নিয়ে সফরে বের হন। ১৯০৪ সালে তিনি রিয়া গোরকে (১৮৮২-১৯৩৮) বিয়ে করেন এবং মিজুরির নেভাডার একটি বিদ্যুৎ কেন্দ্রে ব্যবস্থাপক হিসেবে কাজে যোগ দেওয়ার জন্য অভিনয় ছেড়ে দেন। তিনি ১৯০৯ সাল পর্যন্ত এই চাকরিতে নিযুক্ত ছিলেন।

## তথ্যসূত্র

## বহিঃসংযোগ

* 
* 

বিষয়শ্রেণী:১৮৮৩-এ জন্ম
বিষয়শ্রেণী:১৯৫০-এ মৃত্যু
বিষয়শ্রেণী:২০শ শতাব্দীর কানাডীয় অভিনেতা
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:আইরিশ বংশোদ্ভূত কানাডীয় ব্যক্তি
বিষয়শ্রেণী:স্কটিশ বংশোদ্ভূত কানাডীয় ব্যক্তি
বিষয়শ্রেণী:কানাডীয় চলচ্চিত্র অভিনেতা
বিষয়শ্রেণী:কানাডীয় মঞ্চ অভিনেতা
বিষয়শ্রেণী:টরন্টোর অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন মঞ্চ অভিনেতা
বিষয়শ্রেণী:মার্কিন যুক্তরাষ্ট্রে কানাডীয় অভিবাসী
বিষয়শ্রেণী:মার্কিন যুক্তরাষ্ট্রে কানাডীয় প্রবাসী
বিষয়শ্রেণী:আমেরিকান থিয়েটার হল অব ফেমে অন্তর্ভুক্ত ব্যক্তি
বিষয়শ্রেণী:শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
বিষয়শ্রেণী:হিউস্টন পরিবার
পেপারমিন্ট লিনাক্স ওএস

**পেপারমিন্ট লিনাক্স ওএস** () একটি স্টেবল ক্লাউড-কেন্দ্রিক, উবুন্টু-ভিত্তিক হালকা লিনাক্স ডিস্ট্রিবিউশন। পেপারমিন্ট লিনাক্স ওএসে ডেস্কটপ পরিবেশ হিসেবে এলএক্সডিই ও এক্সসিই-এর একটি শংকর সংস্করণ ব্যবহার করা হয়েছে। কম হার্ডওয়্যার রিসোর্স লাগে বলে, পুরোনো যন্ত্রের জন্যে এ ডিস্ট্রোটি বেশ উপযোগী। আইস এপ্লিকেশন, ওয়েব-ভিত্তিক এপ্লিকেশন তৈরি ও ব্যবস্থাপনার হাতিয়ার, অন্য ডিস্ট্রিবিউশনগুলো থেকে এটিকে স্বকীয় করে তুলেছে। পূর্ণ ডেস্কটপ অভিজ্ঞতার সাথে ক্লাউড কম্পিউটিং-এ এটাকে ক্রোম এসের একটি যোগ্য প্রতিদ্বন্দ্বী বলা যায়। শিক্ষানবিশ বা নতুন লিনাক্স ব্যবহারকারীদের জন্যে সহজ ও পরিচিত ডেস্কটপ পরিবেশ দেয়া এবং একই সাথে যাতে অল্প রিসোর্সেও চলতে পারে, দুটো বিষয়ই নিশ্চিত করা ডেভলপারদের মূলনীতি। 

## ওভারভিউ
পেপারমিন্ট ডেস্কটপ দেখতে কিছুটা ঐতিহ্যবাহী ডেস্কটপের মত। বিভিন্ন লিনাক্স ডেস্কটপ পরিবেশ থেকে গৃহীত উপাদানের অসাধারণ মিশ্রণ দেখা যায় এখানে। যদিও মূল ডেস্কটপ সেশন এলএক্সডিই থেকে এসেছে, এখানে সিনামন ও এক্সএফসিই-এর কিছু উপাদানও অন্তর্ভুক্ত আছে। এপ ম্যানু ও বোটম প্যানেল এক্সএফসিই, এবং ন্যামো ফাইল ম্যানেজার এবং সফটওয়্যার স্টোর লিনাক্স মিন্ট সিনামন থেকে আগত।

পেপারমিন্ট সেটিং প্যানেলে একসেট ভার্সেটাইল টুল থাকে যেখানে লুক-ফিল, উইন্ডোজ, ডেস্কটপ,  হার্ডওয়্যার, আপডেট সেটিংসহ অনেককিছু কনফিগার অরা যায়। আপডেট ম্যানেজার ও কমান্ড লাইন টুল সহজেই ব্যবহার করা যায়।

পেপারমিন্ট লিনাক্স ওএসে সফটওয়্যার ইন্সটলের জন্যে একাধিক পদ্ধতি রয়েছে। যেসব সফটওয়্যার রিপোজিটরিতে নেই এবং বআইরে থেকে ইন্সটল করা প্রয়োজন,  সেগুলোর জন্যে ডেব প্যাকেজ এবং পিপিএ ব্যবহার করা যায়। সফটওয়্যার ইন্সটলেশন প্রক্রিয়া সহজীকরণের জন্য সফটওয়ার ম্যানেজার ও সিন্যাপটিক প্যাকেজ ম্যানেজার গুই হিসাবে আছে।

## প্যাকেজড সফটওয়্যার

**ক্লাউড এপ্লিকেশন**
* ২ডি/৩ডি চেস (ওয়েব-ভিত্তিক সংস্করণ)
* এডিটর বাই পিক্সলার (অনলাইন ইমেজ এডিটর)
* এক্সপ্রেস বাই পিক্সলার (অনলাইন ফটো এডিটর)
* এনটেঙ্গলমেন্ট (ওয়েব ভিত্তিক সংস্করণ)
* ফার্স্ট পার্সন টেট্রিস (ওয়েব ভিত্তিক সংস্করণ)
* জিমেইল (নিরাপদ ওয়েব মেইল)
* গুগল ক্যালেন্ডার (সময় ব্যবস্থাপক ওয়েব এপ)
* গুগল ড্রাইভ (ক্লাউড স্টোরেজ ও ফাইল শেয়ারিং)
* ম্যাহজং (ওয়েব ভিত্তিক সংস্করণ) 
* পেপারমিন্ট কমুনিটি ফোরাম
* পেপারমিন্ট ব্যবহারকারী নির্দেশিকা
* সোলতেয়ার (ওয়েব ভিত্তিক সংস্করণ)

**ন্যাটিভ এপ্লিকেশন**

* ফায়ারফক্স (ওয়েব ব্রাউজার)
* ড্রপবক্স (ফাইল হোস্টিং সার্ভিস)
* জিডেবি(প্যাকেজ ইন্সটলার)
* আইস (এসএসবি ম্যানেজার)
* মিন্টইন্সটল (সফটওয়্যার ম্যানেজার)
* মিন্টস্টিক (ইউএসবি স্টিক ফরম্যাটার ও ইউএসবি ইমেজ রাইটার টুল)
* নেমো (ফাইল ম্যানেজার)
* পেপারমিন্ট কন্ট্রোল সেন্টার (কনফিগার এল)
* প্লুমা (ইউটিএফ-৮ টেক্সট এডিটর)
* সাকুরা (সাধারণ/শক্তিশালী ভিটিই-ভিত্তিক টার্মিনাল ইমুলেটর) 
* সিনেপটিক (প্যাকেজ ম্যানেজার)
* ট্রান্সমিশন (বিটটরেন্ট ক্লায়েন্ট)
* ভিএলসি (মিডিয়া প্লেয়ার)

## উন্নয়ন চক্র
পেপারমিন্ট লিনাক্স ওএস সক্রিয়ভাবে ডেভলপ ও ব্যবস্থাপিত হয়। উবুন্টু থেকে আগত বলে উবুন্টুর দীর্ঘ সমর্থিত শাখা মুক্তি পাওয়ার পরপরই এটার প্রধান হালনাগাদগুলো মুক্তি পায়। আবার, রেসপিন নামে এটা একররকমের রোলিং রিলিজ ব্যবস্থা অনুসরণ করে, যেখানে ছোটখাটো বাগ ঠিক করা হয়, ও অন্তর্ভুক্ত সফটওয়্যার হালনাগাদ করা হয়।

### মুক্তি

## তথ্যসূত্র

বিষয়শ্রেণী:লিনাক্স ডিস্ট্রিবিউশন
বিষয়শ্রেণী:ওপেন সোর্স